EASTW ปรับโครงสร้างธุรกิจประปา เผย”วันชัย”ลาออกมีผล 31 พ.ค.
EASTW ปรับโครงสร้างธุรกิจประปา เผย"วันชัย"ลาออกมีผล 31 พ.ค.
21 พ.ค. 2558

บริษัท จัดการและพัฒนาทรัพยากรน้ำภาคตะวันออก จำกัด (มหาชน) หรือ EASTW ระบุว่า ที่ประชุมคณะกรรมการบริษัทมีมติเห็นชอบการปรับโครงสร้างธุรกิจประปาในกลุ่มบริษัทฯให้มีความชัดเจน โดยอนุมัติให้จำหน่ายหุ้นสามัญของบริษัท เอ็กคอมธารา จำกัด ทั้งหมดที่บริษัทถืออยู่จำนวน 5,479,140 หุ้น
โดยมูลค่าที่ตราไว้หุ้นละ 10 บาทคิดเป็นร้อยละ 15.88 ของจำนวนหุ้นที่จำหน่ายแล้วทั้งหมดของเอ็กคอมธาราให้แก่บริษัท ยูนิเวอร์แซล ยูทีลิตี้ส จำกัด (UU) ในราคาหุ้นละ 58 บาท รวมเป็นจำนวนเงินทั้งสิ้น 317.79  ล้านบาท โดยให้ดำเนินการชำระเงินทั้งหมดภายในระยะเวลา 90 วัน
ทั้งนี้ บริษัทเป็นผู้ถือหุ้นใหญ่ของ UU โดยถือหุ้นจำนวน 50,999,993 หุ้น คิดเป็นร้อยละ 99.99% ของทุนชำระแล้วแล้วของ UU
นอกจากนี้ คณะกรรมการบริษัทอนุมัติการลาออกจากตำแหน่งกรรมการบริษัท และกรรมการผู้อำนวยการใหญ่ ของนายวันชัย หล่อวัฒนตระกูล เพื่อเปิดโอกาสให้บริษัท คัดสรรผู้มีความรู้ความสามารถใหม่ๆ เข้ามาทดแทน โดยมีผลตั้งแต่วันที่ 31 พฤษภาคม 2558